CELEX: 31978R0386
Language: el
Date: 1978-02-24 00:00:00
Title: Κανονισμός (ΕΟΚ) αριθ. 386/78 τής Επιτροπής τής 24ης Φεβρουαρίου 1978 περί τροποποιήσεως τού κανονισμού (ΕΟΚ) αριθ. 2104/75 «περί ορισμένων ειδικών λεπτομερειών εφαρμογής τού καθεστώτος τών πιστοποιητικών εισαγωγής στόν τομέα τών μεταποιημένων προϊόντων μέ βάση τά οπωροκηπευτικά»

Avis juridique important

|

31978R0386

Κανονισμός (ΕΟΚ) αριθ. 386/78 τής Επιτροπής τής 24ης Φεβρουαρίου 1978 περί τροποποιήσεως τού κανονισμού (ΕΟΚ) αριθ. 2104/75 «περί ορισμένων ειδικών λεπτομερειών εφαρμογής τού καθεστώτος τών πιστοποιητικών εισαγωγής στόν τομέα τών μεταποιημένων προϊόντων μέ βάση τά οπωροκηπευτικά»  

Επίσημη Εφημερίδα αριθ. L 054 της 25/02/1978 σ. 0011 - 0011 Ελληνική ειδική έκδοση: Κεφάλαιο 03 τόμος 20 σ. 0108 

++++ΚΑΝΟΝΙΣΜΟΣ ( ΕΟΚ ) αριθ . 386/78 ΤΗΣ ΕΠΙΤΡΟΠΗΣ  της 24ης Φεβρουαρίου 1978  περί τροποποιήσεως του κανονισμού ( ΕΟΚ ) αριθ . 2104/75 " περί ορισμένων ειδικών λεπτομερειών εφαρμογής του καθεστώτος των πιστοποιητικών εισαγωγής στον τομέα των μεταποιημένων προϊόντων με βάση τα οπωροκηπευτικά "  Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος ,  τον κανονισμό ( ΕΟΚ ) αριθ . 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων των οπωροκηπευτικών ( 1 ) , και ιδίως το άρθρο 10 παράγραφος 3 εδάφιο δεύτερο ,  Εκτιμώντας :  ότι το άρθρο 7 παράγραφος 1 του κανονισμού ( ΕΟΚ ) αριθ . 2104/75 της Επιτροπής της 31ης Ιουλίου 1975 περί τροποποιήσεως του κανονισμού ( ΕΟΚ ) αριθ . 193/75 και περί ειδικών λεπτομερειών εφαρμογής του καθεστώτος των πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά ( 2 ) , όπως τροποποιήθηκε τελευταία από τον κανονισμό ( ΕΟΚ ) αριθ . 213/78 ( 3 ) , προβλέπει την παροχή συμπληρωματικής ασφαλείας για τη διασφάλιση της τηρήσεως της ελαχίστης τιμής κατά την εισαγωγή του τοματοπολτού  ότι η τιμή των συμπεπυκνωμένων σε σκόνη που έχουν πολύ υψηλή περιεκτικότητα σε ξηρό εκχύλισμα είναι σαφώς ανώτερη εκείνης των συμπεπυκνωμένων που τίθενται κανονικά σε εμπορία  ότι το ποσό της συμπληρωματικής ασφαλείας , που υπολογίζεται βάσει της τιμής του τελευταίου αυτού προϊόντος , θεωρείται συνεπώς ανεπαρκές για τα συμπεπυκνωμένα σε σκόνη  ότι πρέπει , λοιπόν , να καθορισθεί ένα ποσό ασφαλείας για τα συμπεπυκνωμένα σε σκόνη   ότι η Επιτροπή Διαχειρίσεως των Μεταποιημένων Προϊόντων με βάση τα Οπωροκηπευτικά δεν εξέφρασε γνώμη εντός της ταχθείσης από τον πρόεδρό της προθεσμίας ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Αρθρο 1  Το άρθρο 7 παράγραφος 1 του κανονισμού ( ΕΟΚ ) αριθ . 2104/75 αντικαθίσταται από το ακόλουθο κείμενο :  " 1 . Το ποσοστό της συμπληρωματικής ασφαλείας που αναφέρεται στο άρθρο 10 παράγραφος 2 του κανονισμού ( ΕΟΚ ) αριθ . 516/77 περίπτωση δεύτερη καθορίζεται :  - για τον τοματοπολτό περιεκτικότητος σε ξηρό εκχύλισμα ίσης ή ανώτερης του 12 % , αλλά κατώτερης του 93 % , σε 10 λογιστικές μονάδες ανά 100 χιλιόγραμμα , συμπεριλαμβανομένης της αμέσου συσκευασίας ,  - για τον τοματοπολτό περιεκτικότητος σε ξηρό εκχύλισμα ίσης ή ανώτερης του 93 % , αλλά κατώτερης του 100 % , σε 30 λογιστικές μονάδες ανά 100 χιλιόγραμμα , συμπεριλαμβανομένης της αμέσου συσκευασίας . "  Αρθρο 2  Ο παρών κανονισμός αρχίζει να ισχύει την όγδοη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .  Εγινε στις Βρυξέλλες , στις 24 Φεβρουαρίου 1978 .  Για την Επιτροπή  Finn GUNDELACH  Αντιπρόεδρος  ( 1 ) ΕΕ αριθ . Ν 73 της 21.3.1977 , σ . 1 .  ( 2 ) ΕΕ αριθ . Ν 214 της 12.8.1975 , σ . 20 .  ( 3 ) ΕΕ αριθ . Ν 31 της 2.2.1978 , σ . 11 .